EkBass/fiwiki-20250220-pages-articles huggingface dataset:
Lapin rajavartiosto

Lapin rajavartiosto Vastuualue: Lappi Valvottava raja: 1 608 km Kansainväliset rajanylityspaikat: Salla ja Raja-Jooseppi \- joista lentoasemia: Rovaniemi, Enontekiö, Ivalo, Kittilä Tilapäiset rajanylityspaikat: – \- joista toimimattomia: Virtaniemi Lapin rajavartiosto (, ) on yksi Rajavartiolaitoksen yhdeksästä hallintoyksiköstä. Sen pääasiallisena tehtävänä on rajaturvallisuuden ylläpito entiseen Lapin lääniin rajoittuvilla ulkorajoilla. Vartioitavaa rajaa on yhteensä 1 608 kilometriä, josta Venäjän vastaista rajaa on 380 km, Norjan vastaista 736 km ja Ruotsin vastaista 488 km. Vartiosto suorittaa Venäjän rajalla rajankäynnin vuosittain ja Norjan rajalla 25 vuoden välein (viimeksi vuonna 2000). Lapin rajavartiosto vakiintui lailla 1931. ==Organisaatio== Lapin rajavartioston esikunta toimii Rovaniemellä. Lapin rajavartiostoon kuuluvat myös: * Sallan rajavartioasema (Salla–Alakurtti-tien varressa), jonka vastuulla on Sallan raja-asema * Ivalon rajavartioasema, jonka vastuulla ovat myös rajatarkastukset Ivalon lentoasemalla * Raja- Joosepin rajavartioasema, jonka vastuulla on Raja-Joosepin rajanylityspaikka (Yhdistetty Ivalon rajavartioasemaan 2024 alussa) * Muonion rajavartioasema * Lapin rajajääkärikomppania Yhdysvaltojen kanssa vuonna 2023 solmitun DCA- sopimuksen mukaisesti Yhdysvallat saavat tarvittaessa käyttöönsä Ivalossa sijaitsevat Rajavartiolaitoksen kasarmialueet. ==Muuta== Lapin rajavartioston piirissä harjoitetaan radioamatööritoimintaa kutsumerkillä OI9R.http://www.sral.fi/bulletiini/?id=1710 ==Lähteet== ==Aiheesta muualla== * Lapin rajavartiosto Luokka:Suomen rajavartiolaitos Luokka:Lapin maakunta
Kaukolämpöverkko

Kaukolämpöverkko on eristettyjen putkien verkosto, jolla siirretään lämpöä veden tai höyryn mukana lämpölaitokselta tai lämmitysvoimalaitokselta lämmityskohteisiin, tavallisesti erillisiin rakennuksiin taajama-alueilla. Kaukolämmöllä tarkoitetaan keskitettyä lämmitystapaa, jossa lämpö tuotetaan käyttökohteista erillisessä lämpölaitoksessa. == Kaukolämpöverkon osat == Kaukolämpövesi siirtyy lämpöeristettyjä menoputkia pitkin lämpölaitokselta kulutuskohteen lämmönvaihtimeen, jolla lämmitetään asiakkaan lämmitysvettä. Viilentynyt vesi palaa menoputken rinnalla samassa kaivannossa olevaa paluuputkea uudelleen lämmitettäväksi. Verkossa tarvitaan pumppaamoja veden kierrättämiseksi. Putket mitoitetaan yleensä siten, että painehäviö on 1 baari per kilometri. Tällä mitoituksella saadaan tavallisesti taloudellisin putki- ja pumppauskustannusten yhdistelmä. Kaukolämpöveteen lisätään yleisesti vuotojen paikallistamiseksi väriaineita, joiden fluoresoiva väri voidaan havaita pienissäkin pitoisuuksissa voimakkaalla ultraviolettivalolla. Tällaisia väriaineita ovat pyraniini (solvent green 7, C16H7Na3O10S3) ja uraniini (solvent yellow 94, C20H10Na2O5). Verkossa on putkien lämpölaajenemisen vuoksi ankkurointiasemia, joilla putket ankkuroidaan maahan. Lisäksi on lukuisia venttiileitä, varsinkin putkien haarautumissa. Verkkoon on yhdistetty tavallisesti päälämmitysvoimalaitoksen lisäksi varalämpölaitoksia edellisen vikaantumisen varalle sekä huippulämpölaitoksia lyhyen huippulämmönkulutuksen ajan varalle. == Lähteet == == Aiheesta muualla == *Energiateollisuus ry: Ympäristö- ja jäteasiat kaukolämpöverkon rakentamisessa ja kunnossapidossa, Pöyry Finland Oy, 8.12.2010 *Energiateollisuus ry: Kaukolämmön kiertoveden käsittely, 2007 (pdf) *Piirros kaukolämpöverkosta Luokka:Energiatekniikka Luokka:Putkistot Luokka:Rakennuksen lämmitysjärjestelmät
Örnsköldsvikin lentoasema

Örnsköldsvikin lentoasema sijaitsee Husumin taajamassa Ruotsissa, noin 25 kilometriä Örnsköldsvikistä koilliseen. Vuonna 2005 sen kautta kulki yhteensä 142 933 matkustajaa. ==Lentoyhtiöt== * Scandinavian Airlines (Tukholma- Arlanda) * Pegasus Airlines (charter-lentoja Turkkiin) == Lähteet == ==Aiheesta muualla== *Lentoaseman kotisivut *ESNO:n tiedot Luokka:Örnsköldsvikin kunta Luokka:Ruotsin lentoasemat
Spyker (yritys)

Spyker NV (ent. Spyker Cars NV) on hollantilainen autoja käsin valmistava yritys. Se ei liity mitenkään aikaisempaan Spyker-yhtiöön, jonka toiminta loppui vuonna 1926. Nykyisen yhtiön ainoa oikeus aiempaan nähden on oikeus käyttää Spyker-tuotemerkkiä. ==Historia== Yrityksen perustivat Victor Muller ja Maarten de Bruijn. Se on valmistanut urheiluautoja vuodesta 2000. Yhtiön historia lentokoneen moottoreiden parissa näkyy yksityiskohdissa ja merkin logossa. C8 Laviolette -mallissa on 4,1-litrainen Audin V8-moottori, jolla saavutetaan huippunopeudeksi 300 km/h. 14. heinäkuuta 2005 ilmoitettiin, että C8 oli hyväksytty myyntiin Yhdysvalloissa. Vuonna 2006 esiteltiin Geneven autonäyttelyssä Spyker D12 Peking-to-Paris -SUV-malli, jonka tuotanto aloitettiin vuoden 2007 lopulla. == Spyker F1 == Spyker F1 osallistui hetken aikaan Formula 1 sarjaan. Vuonna 2006 Spyker Cars osti Midland-formulatallin. Vuonna 2007 Spyker Cars myi Spyker F1 -formulatallin Force Indialle. == Saab - Spyker == 26\. tammikuuta 2010 Spyker Carsin ilmoitettiin päässeen sopimukseen Saabin ostamisesta General Motorsilta.http://www.taloussanomat.fi/yritykset/2010/01/26/saab-pelastui- sittenkin/20101230/12 Spyker Cars N.V. nimettiin uudelleen Swedish Automobile N.V. kunnes Saab myytiin holding-yhtiölle National Electric Vehicle Sweden AB (NEVS). Swedish Automobile N.V. nimettiin jälleen uudelleen Spyker N.V.. Spyker N.V. on hakeutunut taloudelliseen uudelleenjärjestelyyn National Electric Vehicle Sweden on myöhemmin ilmoittanut, että se ei enää käytä Saab- tuotemerkkiä ==Mallit== * Spyker C8 (useita variaatioita) * Spyker C12 * Spyker D12 ==Lähteet== ==Aiheesta muualla== * Spyker * Luokka:Alankomaalaiset teollisuusyritykset
Sojuz TMA-7

Sojuz TMA-7 oli venäläinen miehitetty avaruuslento ISS-avaruusasemalle. Laukaisu tapahtui Baikonurin kosmodromilta 11. lokakuuta 2005 kello 3:55 UTC ja paluu liki 190 vuorokautta myöhemmin tapahtui 8. huhtikuuta 2006. Kyseessä oli Yhdysvaltain ja Venäjän vuonna 1996 solmimaa tasapaino-sopimusta, jossa sovittiin yhdestätoista Sojuz-lennosta avaruusasemalle. Sopimuksen ollessa umpeutumassa Yhdysvallat otti uusien Sojuz-lentojen määrän jne. neuvotteluihin avukseen vuonna 2000 laaditun Iran Nonproliferation Act-lakinsa. ==Miehistö== Laukaistu * Valeri Tokarev, päällikkö Venäjän avaruusjärjestö *William McArthur, lentoinsinööri – NASA * Gregory Olsen, avaruusturisti – Yhdysvallat Paluu * Valeri Tokarev, päällikkö Venäjän avaruusjärjestö * William McArthur * Marcos Pontes, lentoinsinööri - Brasilia ==Rata== *Massa: 7 200 kg *Perigeum: 200 km *Apogeum: 252 km *Inklinaatio: 51,7° *Periodi: 88,7 minuuttia ==Lähteet== ==Aiheesta muualla== *Laukaisu . Luokka:Miehitetyt avaruuslennot TMA-7 Luokka:Vuoden 2005 avaruustoiminta Luokka:Vuoden 2006 avaruustoiminta
Inkluusio

Inkluusio tarkoittaa seuraavia: * inkluusio, joukon sisältyminen johonkin toiseen joukkoon * inkluusio, pienten ainemäärien joutuminen metallin sisään, liuottimien tai kaasujen joutuminen toisen aineen sisään. * inkluusio, erityistä tukea tarvitsevien oppilaiden mukaan ottaminen normaaliin opetukseen
Trier

Trier (, ) on kaupunki Rheinland-Pfalzin osavaltiossa, läntisessä Saksassa. Se sijaitsee Mosel-joen varrella, lähellä Luxemburgin rajaa, tärkeällä Mosel- Saar-Ruwerin viininviljelyalueella. Vuoden 2019 väestönlaskennassa siellä oli 111 528 asukasta, ja se on pinta-alaltaan 117,06 neliökilometrin suuruinen. Asukastiheys kaupungissa on 953 as/km². Trier on yksi Saksan vanhimmista kaupungeista, mahdollisesti vanhin. Rooman keisari Augustus perusti kaupungin noin vuonna 15 eaa. Gallia Belgican provinssin keskukseksi. Silloin kaupungin nimi oli Augusta Treverorum, josta on johdettu nykyinen nimi. Trierissä sijaitsee vuonna 1970 perustettu Trierin yliopisto. Kaupunki tunnetaan myös Karl Marxin syntymäkaupunkina. Trierin roomalaiset muistomerkit (Porta Nigra), tuomiokirkko sekä Liebfrauenkirche ovat UNESCOn maailmanperintöluettelossa. Trierissä vuoden lämpimin kuukausi on elokuu, jolloin keskimääräinen ylin lämpötila on 23,9 °C, mutta heinäkuu on lähes yhtä lämmin. Keskimääräinen alin lämpötila on vajaan asteen verran pakkasen puolella tammi- ja helmikuussa. Sadetta saadaan melko tasaisesti ympäri vuoden 52–77 mm kuukaudessa. Trierin ympäristössä ajetaan myös joka vuosi Saksan MM-ralli. == Ystävyyskaupungit == * Metz, Ranska, 13. lokakuuta 1957 lähtien * Ascoli Piceno, Italia, 31. elokuuta 1958 lähtien * Gloucester, Yhdistynyt kuningaskunta, 29. kesäkuuta 1959 lähtien * 's-Hertogenbosch, Alankomaat, 7. kesäkuuta 1968 lähtien * Pula, Kroatia, 8. syyskuuta 1971 lähtien * Fort Worth, Yhdysvallat, 13. heinäkuuta 1987 lähtien * Weimar, Saksa, 19. lokakuuta 1990 lähtien * Nagaoka, Japani, 2. kesäkuuta 2006 lähtien == Lähteet == == Aiheesta muualla == * Kaupungin viralliset sivut * Trierin joulumarkkinat video *
Piast

200px|right Piast Kołodziej (, [pjast]) on myyttinen Puolan kuningassuvun perustaja, joka eli mahdollisesti 700- tai 800-luvulla. Tarinan mukaan Piast tarjosi ruokaa ja sijan kahdelle ulkomaalaiselle vieraalle, jotka kiitollisuuden osoituksena antoivat siunauksen, jonka ansiosta hänen kellarinsa ei ikinä tyhjentynyt ruuasta. Nähtyään tämän muu kansa päätti tehdä hänestä ruhtinaansa pois ajetun ja hiirien syömän pahan ruhtinaan Popielin sijaan. Piastin valtakunta sijaitsi Isossa-Puolassa Gnieznon kaupungissa lähellä nykyistä Poznańia. Ensimmäinen historiallinen hallitsija on kuitenkin Mieszko I (k. 992), joka on perinteen mukaan neljättä sukupolvea Piastista. Hän otti kasteen 966 böömiläiseltä piispalta. Luokka:Puolalaiset henkilöt Luokka:Syntymävuosi tuntematon Luokka:Kuolinvuosi tuntematon
Elias Poutanen

Elias Poutanen (tunnetaan myös nimellä Olmoor) on australialaissyntyinen, suomalainen juontaja ja videopelikriitikko. Poutanen tuli tunnetuksi MoonTV:n Player-ohjelman juontajana. Tässä tehtävässä hän korvasi aiemmin ohjelmaa juontaneen Thomas Puhan ja ohjelman nimikin muuttui samalla Playsta Playeriksi. Kun MoonTV lopetti toimintansa, Poutanen siirtyi Neloselle tekemään Play-ohjelmaa, jota juonsivat Thomas Puha ja Miika Huttunen. Poutanen toimi aluksi vain kriitikkona, mutta toimi myöhemmin itsekin juontajana korvaten vähitellen Play-ohjelman naisjuontajat. Poutanen on televisiouransa lisäksi kirjoittanut arvosteluja ja kolumneja Pelaaja-lehteen. Luokka:Australiansuomalaiset henkilöt Luokka:Suomalaiset juontajat Luokka:Suomalaiset toimittajat Luokka:Syntymävuosi puuttuu Luokka:Elävät henkilöt
Sojuz TMA-6

Sojuz TMA-6 oli Venäjän avaruusjärjestön miehitetty avaruuslento ISS- avaruusasemalle. Alus laukaistiin Baikonurin kosmodromilta 15. huhtikuuta 2005 ja se palasi maahan 180 vuorokautta myöhemmin, 11. lokakuuta 2005. ==Miehistö== Laukaistu *Sergei Krikaljov, päällikkö - Venäjän avaruusjärjestö *John Phillips, lentoinsinööri - NASA *Roberto Vittori, ESA, Italia Paluu *Sergei Krikaljov *John Phillips *Gregory Olsen, avaruusturisti, Yhdysvallat ==Rataparametrit== *Massa 7 200 kg *Perigeum 349 km *Apogeum 360 km *Inklinaatio 51,64° *Periodi 92,6 minuuttia ==Lähteet== Luokka:Miehitetyt avaruuslennot TMA-6 Luokka:Vuoden 2005 avaruustoiminta
Sojuz TMA-5

Sojuz TMA-5 oli Venäjän avaruusjärjestön miehitetty avaruuslento ISS- avaruusasemalle. Laukaisu Baikonurin kosmodromilta tapahtui 14. lokakuuta 2004 ja paluu tapahtui 193 vuorokautta myöhemmin 24. huhtikuuta 2005. == Miehistö == Laukaisu: * Saližan Šaripov (päällikkö), Venäjän avaruusjärjestö * Leroy Chiao, NASA * Juri Šargin, Venäjän avaruusjärjestö Paluu: * Saližan Šaripov, Venäjän avaruusjärjestö * Leroy Chiao, NASA * Roberto Vittori, ESA == Rata == * Perigeum ~200 km * Apogeum 252 km * Inklinaatio 51,7° * Periodi 88,7 minuuttia ==Lähteet== Luokka:Miehitetyt avaruuslennot TMA-5 Luokka:Vuoden 2004 avaruustoiminta Luokka:Vuoden 2005 avaruustoiminta
Maarssen

Maarssen () on kaupunki Utrechtin provinssissa Alankomaissa. Vuoden 2005 tilaston mukaan kaupungissa oli 39 843 asukasta. Maarssen on entinen kunta, mutta se yhdistyi Breukelenin ja Loeninin kanssa ja muodosti uuden Stichtse Vechtin kunnan. == Lähteet == ==Aiheesta muualla== * Kaupungin virallinen verkkosivusto Luokka:Alankomaiden entiset kunnat Luokka:Utrecht (provinssi)
Mauno Forsman

Mauno Veikko Forsman (31. joulukuuta 1928 Lappee – 12. syyskuuta 2006 Lappeenranta) oli suomalainen peruskoulunopettaja ja sosiaalidemokraattinen poliitikko. Forsman oli kansanedustajana vuosina 1971–1983 ja toisena valtiovarainministerinä 1981–1982. Hän toimi Raha-automaattiyhdistyksen (RAY) toimitusjohtajana vuosina 1983–1989. Forsmanin vanhemmat olivat veturinkuljettaja Väinö Forsman ja Elsa Niemi. Päästyään keskikoulusta 1946 Forsman lähti opiskelemaan kansakoulunopettajaksi valmistuen Raahen seminaarista vuonna 1953. Myöhemmin hän opiskeli kansalaiskoulunopettajaksi 1958 ja suoritti opintoja Tampereen yliopistossa vuosina 1962–1964. Forsman työskenteli kansakoulunopettajana Lappeenrannassa vuosina 1954–1958 ja kansalaiskoulunopettajana sekä myöhemmin kansalaiskoulun yleisaineiden opettajana vuodesta 1958. Naimisiin Forsman meni Kirsti Sepän kanssa vuonna 1958. Heillä oli kaksi poikaa. Kunnallispolitiikassa Forsman toimi Lappeenrannan kaupunginvaltuuston puheenjohtajana 1970–1972. Eduskuntaan hän nousi SDP:n edustajana Kymen läänin vaalipiiristä 25. toukokuuta 1971 Eero Laineen tilalle. Forsman valittiin Raha-automaattiyhdistyksen (RAY) toimitusjohtajaksi 1982 eikä hän enää asettunut ehdolle vuoden 1983 eduskuntavaaleissa. RAY:n toimitusjohtajan tehtävässä Forsman toimi eläkkeelle jäämiseensä saakka vuoteen 1989. Forsman oli toinen valtiovarainministeri Koiviston II hallituksessa 1. heinäkuuta 1981 – 19. helmikuuta 1982 ja Sorsan III hallituksessa 19. helmikuuta 1982 – 15. syyskuuta 1982. Hän oli valitsijamiehenä presidentinvaaleissa vuosina 1978, 1982 ja 1988. Hänelle myönnettiin sosiaalineuvoksen arvonimi 1994. == Lähteet == == Aiheesta muualla == * Mauno Forsmanin muistokirjoitus Helsingin Sanomissa * * Luokka:Kansanedustajat Luokka:Suomen Sosialidemokraattisen Puolueen poliitikot Luokka:Suomen valtiovarainministerit Luokka:Lappeenrannan kaupunginvaltuutetut Luokka:Kymen vaalipiiri Luokka:Suomalaiset opettajat Luokka:Vuonna 1928 syntyneet Luokka:Vuonna 2006 kuolleet
Sojuz TMA-4

Sojuz TMA-4 oli Venäjän avaruusjärjestön miehitetty avaruuslento ISS- avaruusasemalle. Laukaisu Sojuz-FG-kantoraketilla tapahtui Baikonurin kosmodromilta 19. huhtikuuta 2004 ja paluu tapahtui 187 vuorokautta myöhemmin 24. lokakuuta 2004. ==Miehistö== Laukaisu *Gennadi Padalka, Venäjän avaruusjärjestö *Michael Fincke, NASA *Andre Kuipers, ESA, Alankomaat Paluu *Gennadi Padalka, Venäjän avaruusjärjestö *Michael Fincke *Juri Šargin, Venäjän avaruusjärjestö ==Rata== *Perigeum 200 km *Apogeum 252 km *Inklinaatio 51,7° *Periodi 88,7 minuuttia ==Lähteet== == Aiheesta muualla == Luokka:Miehitetyt avaruuslennot Luokka:Sojuz-ohjelma Luokka:Vuoden 2004 avaruustoiminta
Sojuz TMA-2

Sojuz TMA-2 (Союз ТМА-2) oli Venäjän avaruusjärjestön miehitetty avaruuslento ISS-avaruusasemalle. Laukaisu Baikonurin kosmodromilta tapahtui 26. huhtikuuta 2003 ja paluu 1. toukokuuta 2003. Alun perin Sojuzin rooliksi oli rajoitettu toimia aseman pelastusaluksena. Kun Columbia-sukkula tuhoutui, tilanne muuttui. Sojuz oli pari vuotta ainoa keino päästä avaruuteen. Malentšenko oli ensimmäinen ihminen, joka meni avaruudessa naimisiin; morsian tosin oli maassa. ==Miehistö== Laukaistiin *Juri Malentšenko, Venäjän avaruusjärjestö *Edward Lu, NASA Palaavat *Juri Malentšenko *Edward Lu *Pedro Duque, ESA, Espanja ==Rata== *Massa 7136 kg *Perigee 200 km *Apogee 250 km *Inklinaatio 51,7° *Periodi 88,7 min ==Lähteet== Luokka:Miehitetyt avaruuslennot Luokka:Sojuz-ohjelma Luokka:Vuoden 2003 avaruustoiminta
Eila Kostamo

Eila Annikki Kostamo (s. 26. lokakuuta 1938 Oulu) on suomalainen kirjailija, suomentaja ja kustannustoimittaja. Kostamo kirjoitti ylioppilaaksi Oulun yhteislyseosta vuonna 1957 ja valmistui Helsingin yliopistosta filosofian kandidaatiksi vuonna 1965. Kostamo aloitti kirjailijan uransa suomentamalla pääasiassa ranskankielistä kirjallisuutta. Hänen ensimmäinen oma teoksensa, pienoisromaani Karinkävijät, julkaistiin vuonna 1975. Varsinaisen päivätyönsä Kostamo teki kirjallisuustoimittajana kustantamoissa vuosina 1969–2003. == Tuotanto == * Karinkävijät 1975 * Lapsinainen 1978 * Vaiteliaat vuodet 1983 * Mustarastas 1987 * Haava: Flaubertin kuuntelua 1992 * Heloisen taivas: kertomus abbedissa Heloisen rakkaudesta ja elämäntyöstä 1997 * Kosketus 1999 * Mulperipuun mehu 2002 * Kanssakulkija 2005 * Luther! 2017 * Näkymättömät matkakumppanit 2023 == Käännökset == * Charles Baudelaire: Pariisin ikävä – suom. 1963 (yhdessä Väinö Kirstinän kanssa) * Charles Baudelaire: Välähdyksiä; Alaston sydämeni 1972 * Michel Tournier: Perjantai eli Tyynen meren kiirastuli 1980 * Oscar Parland: Peilipoika 2002 * Thomas Warburton: Kolmen metrin pino 2004 == Palkinnot == * Valtion kääntäjäpalkinto 1973 * Valtion kirjallisuuspalkinto 1979 * Kiitos kirjasta -mitali 1984 (teoksesta Vaiteliaat vuodet) * Finlandia-palkintoehdokkuus 1987 (teoksesta Mustarastas) * WSOY:n Kirjallisuussäätiön tunnustuspalkinto 1998 * Runeberg-palkinto-ehdokkuus 2005 (teoksesta Kanssakulkijat) == Lähteet == * * Oulun kaupunginkirjasto: Kotikaupunkimme kirjailijoita . * Kirjasampo: Kostamo, Eila. Luokka:Suomalaiset kirjailijat Luokka:Suomentajat Luokka:Suomalaiset kustannustoimittajat Luokka:Vuonna 1938 syntyneet Luokka:Elävät henkilöt
Sojuz TMA-1

Sojuz TMA-1 oli Venäjän avaruusjärjestön ensimmäinen uusitun Sojuzin lento ISS-avaruusasemalle. Laukaisu tapahtui 30. lokakuuta 2002 ja paluu maahan 4. toukokuuta 2003. == Miehistö == Laukaistu * Sergei Zaljotin, Venäjän avaruusjärjestö * Frank De Winne, Euroopan avaruusjärjestö * Juri Lontšakov, Venäjän avaruusjärjestö Paluu * Nikolai Budarin, Venäjän avaruusjärjestö * Kenneth Bowersox, NASA * Donald Pettit, NASA == Rata == * Perigeum 193 km * Apogeum 235 km * Inklinaatio 51,6° * Periodi 88,7 minuuttia ==Lähteet== Luokka:Miehitetyt avaruuslennot Luokka:Sojuz-ohjelma Luokka:Vuoden 2002 avaruustoiminta Luokka:Vuoden 2003 avaruustoiminta
Di(2-etyyliheksyyli)ftalaatti

Di(2-etyyliheksyyli)ftalaatti (C24H38O4), josta käytetään myös nimiä DEHP, dioktyyliftalaatti ja bis(2-etyyliheksyyli)ftalaatti, kuuluu ftalaattien aineryhmään. Se on huoneenlämmössä olomuodoltaan väritön tai heikosti värillinen viskoosinen neste, jolla tunnusomainen haju. Di(2-etyyliheksyyli)ftalaatin rakennekaava on C6H4(COOC8H17)2, moolimassa 390,6 g/mol, sulamispiste −50 °C, kiehumispiste 385 °C, suhteellinen tiheys 0,986 g/cm3, leimahduspiste 215 °C o.c., itsesyttymislämpötila 350 °C ja CAS- numero 117-81-7. Di(2-etyyliheksyyli)ftalaatti ei liukene veteen. Suomessa di(2-etyyliheksyyli)ftalaatistä suurin osa (80–90 %) käytetään muovien pehmittiminä, mutta viime vuosina sen käyttö on vähentynyt ja sitä on korvattu erityisesti di-isononyyliftalaatilla (DINP) ja di-isodekyyliftalaatilla (DIDP). Di(2-etyyliheksyyli)ftalaatti on luokiteltu EU:ssa lisääntymisterveydelle vaaralliseksi kemikaaliksi. == Lähteet == == Aiheesta muualla == * *PubChem: Diethylhexyl Phthalate *Kyoto Encyclopedia of Genes and Genomes (KEGG): Bis(2-ethylhexyl)phthalate *Toxin, Toxin-Target Database (T3DB): Di(2-ethylhexyl)phthalate Luokka:Liuottimet Luokka:Esterit
Oleg Kotov

Oleg Valerijevits Kotov (; 27. lokakuuta 1965 Simferopol) on venäläinen kosmonautti. Kotov on ammatiltaan lääkäri. Hänet valittiin kosmonauttikoulutukseen vuonna 1996. Kotov lensi huhtikuussa 2007 Sojuz TMA-10-lennolla ISS-avaruusasemalle liittyen Retkikunta 15:n jäseneksi. Hän palasi samalla aluksella lokakuussa 2007 Maahan. Seuraavaksi hän liittyi joulukuussa 2009 lennolla Sojuz TMA-17 ISS:n Retkikunta 22:n jäseneksi. Hän toimi Retkikunta 23:n komentajana. Kotov palasi 2. kesäkuuta 2010 Maahan lennolla Sojuz TMA-17. ==Lähteet== *Oleg Kotov == Aiheesta muualla == Luokka:Venäläiset avaruuslentäjät Luokka:Vuonna 1965 syntyneet Luokka:Elävät henkilöt
Częstochowa

Częstochowa () on kaupunki Sleesian voivodikunnassa Puolassa Wartajoen varrella. Vuoden 2019 arvion mukaan siellä asui 220 433 asukasta. Se tunnetaan ennen kaikkea Jasna Goran luostarissa säilytettävästä Mustan madonnan maalauksesta, jota on epäilty jopa evankelista Luukkaan maalaamaksi ja joka on katolilaisten tärkeä pyhiinvaelluskohde. Kaupungin liepeillä on myös pronssikautinen kaivausalue ja keskiaikainen linna. == Historiaa == Jasna Goran kukkulalla on vuonna 1382 perustettu Jasna Goran luostari. Kaupunki on linnoitettu 1620. Ruotsin kuningas Kaarle X Kustaa piiritti luostaria 1655. Venäjän tsaari Aleksanteri I:n joukot mursivat muurin ja tuhosivat linnoitukset 1813. Ensimmäisen maailmansodan aikaan vuonna 1914 Częstochowa joutui saksalaisten miehittämäksi. Toisen maailmansodan aikana saksalaiset surmasivat lähes kaikki kaupungin juutalaiset, yhteensä noin 45 000 henkeä. Częstochowa oli vuosina 1975–1998 Częstochowan voivodikunnan hallinnollinen keskus. == Elinkeinoja ja urheilua == Częstochowa elää lähinnä sementti- ja lannoiteteollisuudesta ja turismista. Kaupungissa on jalkapallojoukkue Raków Częstochowa sekä speedwayjoukkue Czestochowa Wlokniarz, joka on yksi Enea ekstraligan joukkue. == Kuvia Częstochowasta == Tiedosto:Częstochowa_- _pałacyk_Hantkego.jpg|Hantken palatsi. Tiedosto:Arena_czestochowa_2.JPG|Arena Częstochowa, speedwayrata. Tiedosto:Czestochowska.jpg|Częstochowan Musta Madonna. == Lähteet == == Aiheesta muualla == Luokka:Sleesian voivodikunnan kaupungit Luokka:Sleesian piirikunnat Luokka:Katoliset pyhiinvaelluskohteet
Perpignan

Perpignan () on Etelä-Ranskassa sijaitsevan Pyrénées-Orientalesin departementin pääkaupunki. Alueella on ollut asutusta Rooman valtakunnan ajoilta lähtien, mutta varhaisin maininta Perpignanista asiakirjoissa on vuodelta 927. Silloin paikkaa kutsuttiin nimellä "Villa Perpiniarum". Perpignanin pinta-ala on 68,07 neliökilometriä ja väkiluku 115 326 (2006). == Ystävyyskaupungit == * Barcelona (Katalonia, Espanja) * Figueres (Katalonia, Espanja) * Girona (Katalonia, Espanja) * Hannover (Saksa) * Lake Charles (Louisiana, Yhdysvallat) * Lancaster (Yhdistynyt kuningaskunta) * Ma'alot- Tarshiha (Israel) * Sarasota (Florida, Yhdysvallat) * Tavira (Portugali) == Lähteet == == Aiheesta muualla == * Viralliset sivut Luokka:Ranskan kaupungit Luokka:Pyrénées-Orientalesin kunnat
School’s Out

School’s Out on Alice Cooperin viides albumi vuodelta 1972. Sen tunnetuin kappale on nimikappale ”School’s Out”, joka nousi hitiksi ympäri maailmaa. Albumi nousi ensimmäiselle sijalle kanadalaisella RPM 100 albumilistalla. Levy valittiin vuonna 2005 julkaistuun hakuteokseen 1001 albumia jotka jokaisen on kuultava edes kerran eläessään, johon pääsi myös Alice Cooperin seuraava albumi Billion Dollar Babies. == Kappaleet == # # # # # # # # # == Kokoonpano == * Alice Cooper – laulu * Glen Buxton – kitara * Michael Bruce – kitara, piano, urut, kosketinsoittimet * Dennis Dunaway – basso * Neal Smith – rummut * Bob Ezrin - koskettimet * Dick Wagner - soolokitara kappaleessa "My Stars" * Rockin' Reggie Vincent - kitara, taustalaulu == Lähteet == Luokka:Vuoden 1972 albumit Luokka:Alice Cooperin albumit Luokka:Bob Ezrinin tuottamat albumit
Fjodor Jurtšihin

Fjodor Nikolajevitš Jurtšihin (, s. 3. tammikuuta 1959, Batumi, Neuvostoliitto) on venäläinen kosmonautti. Jurtšihin syntyi 3. tammikuuta 1959 nykyisen Ajaran autonomisen tasavallan alueella Gruusiassa eli nykyisessä Georgiassa. Hän valmistui Moskovan ilmailuinstituutista koneinsinööriksi vuonna 1983 ja työskenteli vuoteen 1997 Energija-yhtiössä. Hän yleni Mir- avaruusaseman lennonjohtajaksi. Tässä tehtävässä hän koordinoi NASAn avaruussukkulalentoja Mir-avaruusasemalle. Hän on filosofian tohtori (valmistunut vuonna 2001) taloustieteestä. Hän elää avioliitossa Larisa Anatolijevna Jurtšihinan kanssa. Hänen vanhempansa asuvat nykyään Kreikassa. Lokakuussa 2002 Jurtšihin lensi 10 vuorokautta NASAn STS-112-lennolla. Hän on lisäksi osallistunut avaruuslennoille Sojuz TMA-10 ja Sojuz TMA-19. Hän on toiminut ISS-avaruusaseman miehistöjen Retkikunta 15, Retkikunta 24 ja Retkikunta 25 jäsenenä. == Aiheesta muualla == * Jurtšihinin elämäkerta NASA:n kotisivuilla * Fjodor Jurtšihin spacefacts.de-sivustolla * Retkikunta 24:ää edeltävä haastattelu (1.6.2010) Luokka:Venäläiset avaruuslentäjät Luokka:Vuonna 1959 syntyneet Luokka:Elävät henkilöt
Muscle of Love

Muscle of Love on Alice Cooperin seitsemäs studioalbumi vuodelta 1973. Se oli viimeinen studioalbumi, jonka teki alkuperäinen yhtye. Muscle of Love on konseptialbumi, jonka kappaleet kertovat New York Cityn katuelämästä, teiniangstista ja miesprostituoiduista. Albumi on paikoitellen hyvin jazz painotteista. == Kappaleet == # # # # # # # # # == Kokoonpano == * Alice Cooper - Laulu * Michael Bruce - Kitara * Glen Buxton - Kitara * Dennis Dunaway - Basso * Neal Smith - Rummut * Mick Mashbir - Kitara * Steve "Deacon" Hunter - Kitara * Dick Wagner - Kitara * Bob Dolan - Koskettimet Luokka:Vuoden 1973 albumit Luokka:Alice Cooperin albumit
Elbląg

Elbląg () on kaupunki Warmia-Masurian voivodikunnassa Puolassa, noin 60 kilometriä Gdańskista kaakkoon.maps.google.fi Reitti Googlessa Siellä asui vuoden 2011 väestönlaskennan mukaan 124 668 asukasta. Samalla paikalla oli keskiajalla preussilainen kaupunki nimeltä Truso. Saksalainen ritarikunta valtasi Truson, tuhosi sen melko perusteellisesti ja perusti paikalle uuden, Elbingiksi nimetyn kaupungin. Ritarikunnan jälkeen aluetta ovat hallinneet Puola, Preussin kuningaskunta, Saksa ja vuodesta 1945 alkaen jälleen Puola. Kaupunkia pommitettiin rajusti toisen maailmansodan loppuvaiheessa, ja tuhoa täydensi Puolan oma hallinto, joka käytti raunioista otettua materiaalia Gdańskin ja Varsovan jälleenrakennukseen. Osia joen itäpuolen vanhastakaupungista on rakennettu uudelleen sellaiseen asuun, joka nivoutuu sotaa edeltäneeseen tyyliin esimerkiksi kattokorkeuden ja leveyden osalta. Elbląg oli vuosina 1975–1998 Elblągin voivodikunnan hallinnollinen keskus. == Lähteet == == Aiheesta muualla == Luokka:Warmia-Masurian voivodikunnan kaupungit Luokka:Warmia-Masurian piirikunnat
Muszaphar Shukor

Sheikki Muszaphar Shukor (s. 26. heinäkuuta 1972 Kuala Lumpur) on Malesian ensimmäinen kosmonautti. Muzsaphar Shukor on ortopedi ja Universiti Kebangsaan Malaysia -yliopiston luennoitsija. Shukor valittiin keväällä 2006 kosmonauttikoulutukseen Venäjän Tähtikaupunkiin. Hän lensi Sojuz TMA-11 -lennolla ISS-avaruusasemalle 10. lokakuuta 2007 yhdessä Retkikunta 16:n miehistön kanssa. == Aiheesta muualla == *Malesia julkistaa ensimmäisen avaruuslentäjänsä *Sheikh Muszaphar Shukor Luokka:Avaruuslentäjät Luokka:Malesialaiset henkilöt Luokka:Vuonna 1972 syntyneet Luokka:Elävät henkilöt
Mihail Tjurin

Mihail Vladislavovitš Tjurin (, s. 2. maaliskuuta 1960, Kolomna) on venäläinen kosmonautti. Tjurin valmistui lentokoneinsinööriksi Moskovan ilmailuinstituutista vuonna 1984. Hän työskenteli Energija- avaruusteknologiayhtiössä, kunnes hänet valittiin vuonna 1993 kosmonauttikoulutukseen. Hän osallistui ISS-aseman kolmanteen miehistöön: meno STS-105-lennolla 17. joulukuuta 2001ja paluu STS-108-lennolla. Hän lensi Sojuz TMA-9-lennolla avaruusasemalle syyskuussa 2006 uudestaan. Hän on naimisissa Tatjana Anatoljevna Tjurinan kanssa. Perhe asuu Koroljovissa, Moskovan lähellä. Perheessä on vuonna 1982 syntynyt tytär Aleksandra. Tjurin on toinen golfpalloa avaruudessa lyönyt ihminen (ensimmäinen oli Alan Shepardhttp://news.bbc.co.uk/onthisday/hi/dates/stories/february/6/newsid_4093000/4093061.stm). Samalla se oli maailman pisin golflyönti. Tämä tapahtui osana kanadalaisen golf-yrityksen Element 21:n mainoskampanjaa Tjurinin 22. marraskuuta 2006 suorittamalla avaruuskävelyllä. http://www.timesonline.co.uk/tol/news/world/article647929.ece ==Lähteet== == Aiheesta muualla == * NASAn kirjoittama elämäkerta * Mihail Tjurin spacefacts.de-sivustolla Luokka:Venäläiset avaruuslentäjät Luokka:Vuonna 1960 syntyneet Luokka:Elävät henkilöt
Surinam Airways

Surinam Airways on Surinamen kansallinen lentoyhtiö. Se on kokonaan maan hallituksen omistama. Surinam Airways perustettiin 1955. Sen pääpaikka on Kansainvälinen Johan Adolf Pengel -lentoasema. == Kohteet == * Amsterdam (Alankomaat) * Belém (Brasilia) * Cayenne (Ranskan Guayana) * Miami (Yhdysvallat) * Oranjestad (Aruba) * Port-of-Spain (Trinidad ja Tobago) * Willemstad (Curaçao, Alankomaiden Antillit) == Laivasto == Heinäkuussa 2016: * 1 Airbus A340-300 * 3 Boeing 737-300 == Lähteet == == Aiheesta muualla == * Viralliset sivut Luokka:Surinamelaiset lentoyhtiöt Luokka:Kansalliset lentoyhtiöt
Warrington

Warrington on noin asukkaan kaupunki ja yhtenäishallintopiiri Cheshiren kreivikunnassa Luoteis-Englannissa. Se sijaitsee Merseyjoen ja Manchesterin kanavan varsilla, Liverpoolin ja Manchesterin suurkaupunkialueiden välissä. Yhtenäishallintopiiriin kuuluu Warringtonin kaupungin lisäksi esikaupunkialueita ja maaseutua. Kaupunki on kasvanut nopeasti viime vuosikymmeninä, ja se pyrkii saamaan cityn arvonimen. Kaupunki oli osa Lancashiren kreivikuntaa vuoteen 1974 asti. Warringtonissa on yksi Yhdistyneen kuningaskunnan alhaisimpia työttömyyslukuja. Esimerkiksi kesäkuussa 2007 Warringtonissa eli työttömyyskorvauksella 1,7 % työvoimasta, kun koko Englannin keskiarvo on 2,3 % ja maan luoteisosan keskiarvo 2,6 %. Useimmat uudet työpaikat liittyvät teknologiaan tai markkinointiin, ja ne ovat menestyksellisesti korvanneet raskaan teollisuuden, jonka romahtaminen sai kaupungin tulevaisuuden näyttämään synkältä 1970-luvulla. Kaupungissa on ollut suuri ilmavoimien tukikohta, joka tuli tunnetuksi toisen maailmansodan aikana. Vuonna 1967 se siirtyi amerikkalaisten käyttöön, ja suljettiin lopullisesti vuonna 1993. == Lähteet == == Aiheesta muualla == *Welcome to Warrington (matkailusivusto) Luokka:Asutut paikat Cheshiressä Luokka:Englannin kaupungit Luokka:Cheshiren hallinnolliset alueet Luokka:Englannin yhtenäishallintopiirit
Sähkövärinää

Sähkövärinää on suomalaisen laulajan Seppo Tammilehdon studioalbumi. Se julkaistiin 1997. Äänitys: BEEDUURI-Studio Tampere/J-P Järvinen. Miksaus Happy Road Studio Tampere/ Mikko Kangasjärvi ja J-P Järvinen. == Kappaleet == * Kun sataa niin kastuu - 3.09 * Onnenkivi - 3.48 * Turha luulo - 4.14 * Sata lasissa - 3.04 * Mun huoneeseen - 3.24 * Tuulihaukka - 3.50 * Jos osaisin tanssia - 4.08 * Ola ja Elvis - 3.49 * Sähkövärinää - 3.11 * Iiris - 4.34 * Hän ei asu täällä enää - 3.04 * Goodbye ja soromnoo - 3.08 == Soittajat == * Kari Välimäki, rummut * Seppo Alajoki, kitarat * J-P Järvinen, keyboard-ja rumpuohjelmoinnit, akustinen kitara * Masi Luoma, hammond, piano * Jukka Hänninen, saksofoni * Antti Tammilehto, basso * Risto Penttinen, taustalaulut * Kristiina Tanhua-Laiho, taustalaulut Luokka:Vuoden 1997 albumit Luokka:Seppo Tammilehdon albumit
Walsall

Walsall on noin asukkaan kaupunki ja asukkaan metropolihallintopiiri (metropolitan borough) Länsi-Midlandsin metropolikreivikunnassa Keski- Englannissa. Se sijaitsee harjanteella Birminghamin ja Wolverhamptonin teollisuusalueiden välissä. Hallintopiiriin kuuluu sen keskuskaupungin Walsallin lisäksi Willenhallin ja Darlastonin teollisuuskeskukset sekä Aldridgen ja Brownhillsin asuinalueet. Sen itäosat ovat pääosin metsää ja peltoja. Walsall on osa Black Countryn hiilialuetta, mutta sen hiilikaivokset ehtyivät jo 1800-luvulla ja niiden tilalle tuli nahkateollisuutta.History of Walsall Leather IIndusrty Jopa Englannin kuningatar käyttää Walsallissa tehtyjä käsilaukkuja.Walsall Leather Museum Birmingham UK Myös kaupungissa tehdyt satulat ovat kuuluisia,Classic Saddlery ja niistä johtaa kaupungin jalkapallojoukkueen lempinimi the Saddlers, satulasepät.The Saddlers Nahkatuotteiden lisäksi hallintopiirin alueella valmistetaan rauta- ja pronssiesineitä, muovia, elektroniikkaa, kemikaaleja ja lentokoneen osia. == Lähteet == == Aiheesta muualla == Luokka:Asutut paikat Länsi-Midlandsissa Luokka:Englannin kaupungit Luokka:Englannin metropolihallintopiirit
Helmin syvänne

Helmin syvänne on paikka J. R. R. Tolkienin luomassa fiktiivisessä Keski- Maassa. Se oli suuri laakso Valkoisten vuorten (Ered Nimrais) luoteisosassa. Alun perin laaksossa asui pieni gondorilainen rykmentti, mutta sen jälkeen kun Calenardhon muuttui Rohaniksi, se muodostui rohanilaisten majapaikaksi, jossa asui Rautkymin kahlaamon vartijoita. Sormuksen sodan aikana Helmin syvännettä suojaava Ämyrilinna muodostui jälleen pakopaikaksi joillekin rohanilaisille kuningas Théodenin johdolla ja siellä taisteltiin Ämyrilinnan taistelu. Vanhan sanonnan mukaan Helmin syvänne ei koskaan kaatuisi niin kauan kuin ihmiset puolustaisivat sitä. Yksikään vihollinen ei ollut koskaan läpäissyt Syvänteen muuria tai astunut jalallaan Ämyrilinnaan, mutta kolmannen ajan vuonna 3019 Sormuksen sodan aikana Sarumanin armeijan uruk-hai onnistuivat lähes valloittamaan rohanilaisten puolustukset. Örkit käyttivät räjähtävää tulta, joka tuhosi tärkeimmät puolustukset. Räjähdyksen alkuperä ei ole tiedossa ja Tolkien kutsuu sitä ’Sarumanin pahuudeksi’ viitaten siihen, että örkit käyttivät jonkin tyyppistä ruutia. Rohanilaisten pelastukseksi kuitenkin Gandalf palasi Erkenbrandin ja hänen joukkojensa kera. Luokka:Keski-Maan paikat pl:Rohan (Śródziemie)#Podział ogólnogeograficzny
Puuparta

Puuparta (sindariksi Fangorn) on fiktiivinen hahmo J. R. R. Tolkienin luomassa Keski-Maassa. == Hahmo == Puuparta on vanhin enteistä, puunkaltaisista otuksista, jotka ovat "puiden paimenia". Hän on erittäin pitkä ja jäykkäraajainen ja hänellä on puinen iho sekä lehtiset hiukset. Puuparta ystävystyi Merrin ja Pippinin kanssa heidän paettuaan örkkejä. Puuparta asuu Fangornin metsässä, joka on nimetty hänen mukaansa (tai hän metsän mukaan). Kirjassa Gandalf sanoo Puuparran olevan vanhin Keskimaassa asuva olento. Kirjatrilogiassa Taru sormusten herrasta Puuparta suuttuu Sarumanin örkkien kaadettua puita ja suostuttelee muut entit hyökkäämään Rautapihaa vastaan. Puuparta antoi myös Merrille ja Pippinille erikoista juomaa, joka kasvatti heidän pituuttaan. Rautapihan tuhoamisen jälkeen Puuparta ja muut entit vahtivat Sarumania, joka on piiritetty Orthancin torniin. Saruman kuitenkin suostuttelee vapauttamaan hänet, ja tällä on vakavia seurauksia Konnulle. == Toteutus == Peter Jacksonin elokuvissa Taru Sormusten herrasta: Kaksi Tornia (2002) ja Taru sormusten herrasta: Kuninkaan paluu (2003) Puuparta on toteutettu animoidun nuken ja digitaalisen CGI-grafiikan yhdistelmänä: kohtauksissa, joissa Puuparta toimii vastanäyttelijöiden kanssa käytetään animoitua nukkea johon jälkituotannossa lisätään digitaalisesti pää ja kasvot. John Rhys-Davies, joka näyttelee myös Gimliä, toimii Puuparran ääninäyttelijänä. == Lähteet == Luokka:Keski-Maan henkilöhahmot
Esko Kivikoski

Esko Antero Kivikoski (ent. Kristiansson; 7. maaliskuuta 1914 Helsinki – 23. syyskuuta 1987 Helsinki)Kuolinilmoitus. Helsingin Sanomat 11.10.1987, s. A 4 (Lehti HS Aikakoneessa (tilaajille)) oli suomalainen television tietokilpailujen kestovoittaja ja vetäjä 1960-luvulla sekä Yleisradion Viisasten kerhon puheenjohtaja vuonna 1963. Kivikosken tavaramerkki oli ”onko kysymys ymmärretty” -tiedustelun jälkeen painokkaasti lausuttu ”kyllä”, ja sanasta tulikin hänen lisänimensä. Kivikosken vanhemmat olivat Maria Katariina Stenfors ja toimittaja Sven Elof Kristiansson. Sven oli anarkisti, joka kustansi, käänsi kirjoja ja julkaisi Vapaa Ajatus -lehteä 1910-luvulla. Kivikoski kävi keskikoulun ja työskenteli metsätyömiehenä, peltiseppänä, VR:n liikenneosastolla ja vuosikymmeniä Keskon palveluksessa, muun muassa tiedotussihteerinä. Kivikoski kisaili myös Naapurivisassa Suomen joukkueessa ja voitti parhaan miespuolisen tv-esiintyjän Telvis-palkinnon vuosina 1964 ja 1965. Hän sai aikaan suoranaisen tietokilpailuvillityksen, ja esiintyi myös visailuohjelmissa Arpa on heitetty, Tupla tai kuitti sekä Kaikki yhtä vastaan , jossa kolmihenkiset joukkueet yrittivät yhdessä päihittää Kivikosken tiedot. Kivikosken ulkomaisia vastustajia tietovisoissa olivat muun muassa australialainen Barry Jones ja virolainen Hardi Tiidus. Vuonna 1965 Ossi Runnen orkesteri julkaisi kappaleen ”Kyllä”, jossa Kivikoski tokaisee välillä tavaramerkkilausahduksensa. == Lähteet == ==Aiheesta muualla== * Esko Kivikoski ja Barry Jones Ylen Elävässä arkistossa. * Luokka:Suomalaiset tietokilpailijat Luokka:Suomalaiset tietokilpailujuontajat Luokka:Vuonna 1914 syntyneet Luokka:Vuonna 1987 kuolleet
Nikkelin rata

Nikkelin rata kulkee Muurmannin radan varrelta Kuolasta (Kola) Nikkeliin (Nikel). Rata rakennettiin vasta sen jälkeen, kun Neuvostoliiton Sisäasiainministeriön (MVD) edellinen Kitsa–Kolosjoki–Petsamo–Liinahamari- rautatierakennushanke oli haudattu Josif Stalinin kuoleman jälkeen kaikessa hiljaisuudessa vuonna 1954. Neuvostoliiton Rautatieministeriö avasi nykyisen Kuola–Petsamo (Luostari) -radan yleiselle liikenteelle vasta vuonna 1966. Radan pituus Kuolasta Luostarille on 140 km. Radalla on seitsemän asemaa: Murmaši, Tuuloman laiturivaihde (15 km Kuolasta), Päiväjärvi (josta 16 km:n haararata Kilpijärvelle), Niljärvi, Muotka, Titovka (Vaalesjoki) ja Luostari. Luostarin aseman raidejärjästelyt antavat selvän kuvan siitä, että rata Liinahamari–Petsamo–(Ylä-)Luostari–Nikkeli on rakennettu erillisenä ratahankkeena. Kuolan–(Ylä-)Luostarin rata seuraa kolttasaamelaisten vanhaa Kuolan–Petsamon–(Ylä-)Luostarin välistä erämaatietä. Petsamon radalla kulkee päivittäin yksi henkilöjunapari Murmanskin ja Nikkelin välillä. Siinä kuljetetaan myös Moskovan ja Nikkelin välisiä makuuvaunuja. Luokka:Venäjän rataverkko
Dibutyyliftalaatti

Dibutyyliftalaatti (C16H22O4), josta käytetään myös nimiä DBP, di-n- butyyliftalaatti ja 1,2-bentseeni-dikarboksyylihappodibutyyliesteri , kuuluu ftalaattien aineryhmään. Se on huoneenlämmössä olomuodoltaan väritön - keltainen viskoosinen neste, jolla tunnusomainen haju. Dibutyyliftalaatin rakennekaava on C6H4(COOC4H9)2, moolimassa 278,34 g/mol, sulamispiste −35 °C, kiehumispiste 340 °C, suhteellinen tiheys 1,05 g/cm3 (vesi = 1,0 g/cm3), liukoisuus veteen 25 °C:ssa 0,001 g/100 ml, leimahduspiste 157 °C c.c., itsesyttymislämpötila 402 °C ja CAS-numero 84-74-2. == Lähteet == == Aiheesta muualla == * *Toxin, Toxin-Target Database (T3DB): Di-n-butyl phthalate *Kyoto Encyclopedia of Genes and Genomes (KEGG): Dibutyl phthalate Luokka:Liuottimet Luokka:Esterit
James Prescott Joule

James Prescott Joule (24. joulukuuta 1818 – 11. lokakuuta 1889) oli englantilainen fyysikko ja olutpanimon omistaja. Joule huomasi lämpöenergian ja mekaanisen energian välisen yhteyden ja mittasi lämmön mekaanisen ekvivalentin kuuluisalla siipipyöräkokeellaan. Se johti termodynamiikan ensimmäisen peruslain eli energian säilymislain kehittämiseen. Hänen mukaansa on nimetty energian yksikkö joule, Joulen laki ja Joulen ilmiö. Kaasun jäähtyminen sen laajetessa on nimetty Joulen ja Thomsonin ilmiöksi. Joule ja William Thomson (lordi Kelvin) totesivat ilmiön, ja siihen perustuu nykyaikainen jäähdytysteollisuus ja pysyvien kaasujen tiivistäminen. Joule valittiin Royal Societyn jäseneksi vuonna 1850. ==Julkaisut== *Scientific Paper of James Prescott Joule, 2 osaa, 1884–1887 == Lähteet == ==Aiheesta muualla== *James Prescott Joule Kiuruveden lukion sivuilla * James Prescott Joule Encyclopædia Britannica. Luokka:Brittiläiset fyysikot Luokka:Copley- mitalin saajat Luokka:Vuonna 1818 syntyneet Luokka:Vuonna 1889 kuolleet Luokka:Seulonnan keskeiset artikkelit
Fangorn

Fangorn tarkoittaa muun muassa seuraavia: * Taru sormusten herrasta -romaanissa Fangornin metsästä käytetty lyhyempi nimi * Puuparran, Fangornin metsän asukkaan, sindarinkielinen nimitys de:Regionen und Orte in Tolkiens Welt#Fangorn
Michał Korybut Wiśniowiecki

Michał Korybut Wiśniowiecki (31. toukokuuta 1640 – 10. marraskuuta 1673), Jeremi Wiśniowieckin poika, oli Puola-Liettuan kuningas 1669–1673. Kuningas Juhana II Kasimirin luovuttua kruunusta hävityn sodan jälkeen, Puolan aatelisto valitsi sotapäällikkö Wiśniowieckin pojan kuninkaaksi. Hän oli ensimmäinen puolalainen Puolan kuningas sitten Kasimir III Suuren, joka kuoli 1370. Hänen puolisonsa oli Itävallan arkkiherttuatar Eleonora Maria (1653–1697), joka oli keisari Ferdinand III:n ja tämän toisen vaimo Eleonora Gonzagan toiseksi vanhin tytär.Michał I Tomasz Wiśniowiecki Viitattu 5.4.2024 Michał Wiśniowieckin valtakausi oli vähemmän menestyksekäs. Hän hävisi sodan turkkilaisille, jotka miehittivät Podilljan. Michał oli heikko hallitsija eikä kyennyt hillitsemään maan sisäisiä valtataisteluja. ==Lähteet== Luokka:Puolan kuninkaat Luokka:Liettuan historia Luokka:Vuonna 1640 syntyneet Luokka:Vuonna 1673 kuolleet
Cienfuegos

Cienfuegos on kaupunki Kuuban etelärannikolla samannimisessä provinssissa, jonka pääkaupunki Cienfuegos myös on. Kaupungissa on noin 155 000 asukasta ja se on Kuuban yksi tärkeimmistä merisatamista. ==Historia== Aluetta kutsuttiin nimellä Cacicazgo de Jagua ja sitä asuttivat alkuperäisasukkaat, kun espanjalaiset saapuivat. Ensimmäinen eurooppalainen siirtokunta perustettiin seudulle 22. huhtikuuta 1819. Kaupunginoikeudet Cienfuegos sai 1880. Cienfuegos otettiin UNESCOn maailmanperintöluetteloon vuonna 2005 esimerkkinä valistusajan vaikutuksesta espanjalaisten kaupunkisuunnitteluun Latinalaisessa Amerikassa ja uusien modernisuuden, hygienian sekä järjestyksen ajatuksista kaupunkisuunnitelussa Hurrikaani Dennis iski Cienfuegosiin vuonna 2005. Dennisin tuulennopeudeksi mitattiin 232 km/h ja puuskittaisesti jopa 285 km/h. ==Nähtävyyksiä== *Castillo de Nuestra Señora de los Ángeles de Jagua - linnake *Arco de Triunfo - Kuuban ainoa riemukaari *Cathedral de la Purisma Conception - katedraali jossa on lasimaalauksia, rakennettu 1833–1869 *Delfinaario *Jardín Botánico Soledad de Cienfuegos - 97 hehtaarin kasvitieteellinen puutarha *Museo Provincial - huonekalu- ja posliiniesinemuseo *Palacio de Valle - Uusgoottilaiseen tyyliin vuonna 1913–1917 rakennettu palatsi *Palmira Yorubá Pantheon - uskonnollisen afrokatolilaisen synkretismin museo *Parque José Martí - Puisto ===Kuvagalleria=== Kuva:DirkvdM 26 julio.jpg|Museo Historico Parque Jose Martin laidalla Kuva:DirkvdM cienfuegos parque jose marti.jpg|Kuvaa puistosta Kuva:DirkvdM cienfuegos state hotel.jpg|Palacio Azul -hotelli Kuva:Street_in_Cienfuegos_(4482).jpg|Cienfuegosin katukuvaa ==Lähteet== == Aiheesta muualla == Luokka:Kuuban kaupungit Luokka:Unescon maailmanperintökohteet Kuubassa
Mondial de l’Automobile

Pariisin autonäyttely (ransk. Mondial de l’Automobile, vuoteen 1986 Salon de l’Automobile, engl. Paris Motor Show), joka vuorottelee syksyisin saksalaisen IAA:n kanssa, on kävijämäärällä mitattuna Euroopan suurin autonäyttely. Vuonna 2004 järjestetyssä näyttelyssä oli kävijöitä yhteensä 1,46 miljoonaa, mikä on sen historian suurin määrä. Kyseessä on myös maailman vanhin autonäyttely. Ensimmäinen näyttely järjestettiin vuonna 1896, jolloin esiteltiin Pariisi–Bordeaux-autokilpailun osanottajia. Näyttely järjestetään parillisten vuosien syys–lokakuun vaihteessa. Kolme viikonloppua kestävä näyttely on myös ajallisesti muita näyttelyjä pitempi. Näyttelyn ajankohta on sopiva seuraavan mallivuoden uutuuksien esittelyyn, joten uutuuksia on runsaasti. Näyttely järjestetään Paris Expo Porte de Versailles’ssa, ja näyttelyalueen pinta-ala on noin 22 hehtaaria. == Katso myös == *Pariisin autonäyttely 2006 == Aiheesta muualla == * Näyttelyn viralliset sivut Luokka:Autonäyttelyt Luokka:Pariisi Luokka:Ranskan tapahtumat
Mondial de l’Automobile 2006

Vuoden 2006 automessut järjestettiin Pariisissa syyskuun 30. - lokakuun 15. Paris Expossa, Porte de Versaillesissa. Pariisissa 2006 esitellyt uudet mallit: *Alfa Romeo 8C Competizione *Bentley Arnage T *BMW M3 (e92) *Chevrolet WTCC Ultra-konsepti *Chrysler Sebring convertible *Citroën C4 Picasso pitkällä akselivälillä *Citroën C-Métisse diesel-hybridikonsepti *Daihatsu D-Compact X-Over prototyyppi *Daihatsu Materia (Euroopan esittely) *Dodge Avenger *Fiat Panda Sport *Great Wall Hover (Euroopan esittely) *Honda CR-V *Hyundai Arnejs concept *Kia Cee'd *Kia Opirus facelift *Lancia Delta HPE Concept *Lancia Ypsilon facelift *Land Rover Freelander *Mazda CX-7 (Euroopan esittely) *Mercedes-Benz G-luokka *Mini *Mitsubishi Outlander concept (Euroopan esittely) *Mitsubishi Pajero *Nissan Qashqai *Opel Antara *Peugeot 207 Epure konsepti *Peugeot 908 RC konsepti *Porsche Panamera esituontantokonsepti *Renault Nepta konsepti *SEAT Altea XL *Škoda Octavia Scout CUV *Smart Fortwo Edition Red *Subaru B9 Tribeca Euroopan esittely) *Subaru Legacy/Outback facelift Euroopan esittely) *Suzuki Splash konsepti *Suzuki Swift Sport (Euroopan esittely) *Toyota Auris (Corolla hatchbackin korvaaja) *Toyota Yaris TS *Volkswagen Iroc *Volkswagen Touran facelift *Volvo C30 Lisäksi Audi esitteli Q7 malliinsa maailman toistaiseksi tehokkaimman henkilöautodieselin, 500-hevosvoimaisen ja 1000 Nm vääntävän 6-litraisen V12 TDI:n. Luokka:Autonäyttelyt Luokka:Ranskan tapahtumat Luokka:Pariisi Luokka:2006
Angband

Angband voi tarkoittaa seuraavia asioita: *Angband, linnoitus J. R. R. Tolkienin kehittämässä Keski-Maan fantasiamaailmassa *Angband, merkkipohjainen roguelike-tietokonepeli, joka on nimetty em. linnoituksen mukaan.
Pyörätuolikelaus

Pyörätuolikelaus on vammaisurheilulaji, jossa kilpaillaan eri pituisilla matkoilla tarkoitusta varten valmistetuilla kolmipyöräisillä, alumiini- tai hiilikuiturunkoisilla pyörätuoleilla. Pyörätuolikelaus on yksi laajimmin harrastetuista vammaisurheilulajeista. == Yleistä == Pyörätuolikelaus on ollut mukana paralympialaisissa niiden alusta lähtien. Lajissa kilpailtavat matkat ovat 100, 200, 400, 800, 1 500, 5 000 ja 10 000 metriä sekä maraton, jonka pituus on 42,195 kilometriä. Pyörätuolikelaajat jaetaan heidän vammaisuusasteensa mukaan neljään luokkaan. Luokissa T51 ja T52 kilpailevilla kädet ja vatsalihakset eivät toimi normaalisti. Luokan T53 kilpailijoiden vartalon tasapaino on heikko, lisäksi heidän vatsalihaksensa eivät toimi normaalisti. Luokan T54 kilpailijoiden vatsalihakset toimivat normaalisti tai melko normaalisti ja heidän tasapainonsa on hyvä. Luokan T53 ja T54 kilpailijoiden kädet toimivat normaalisti. Luokkaan T54 kuuluvien miespuolisten pyörätuolikelaajien maailmanennätykset yli 400 metrin matkoilla ovat parempia kuin juoksijoiden. ==Pyörätuolikelaajia== * Jeff Adams * Sebastian Cleem * Richard Colman * Ernst van Dyk * Marcel Hug * Edith Hunkeler * Esa-Pekka Mattila * Saúl Mendoza * Franz Nietlispach * Chantal Petitclerc * Diane Roy * Janne Seppälä * Kelly Smith * Leo-Pekka Tähti * Toni Piispanen * Kenny van Weeghel * Shelly Woods * Amanda Kotaja *Henry Manni ==Lähteet== * http://www.leopekkatahti.com/lajikuvaus ===Viitteet=== ==Aiheesta muualla== * Laaja pyörätuolikelausaiheinen sivusto Kelaus
Cujo – kauhun silmät

Cujo – kauhun silmät () on yhdysvaltalainen vuonna 1983 ensi-iltansa saanut kauhuelokuva. Elokuvan ohjasi Lewis Teague ja pääosissa näyttelevät Dee Wallace Stone, Danny Pintauro, Daniel Hugh Kelly ja Christopher Stone. Elokuva perustuu Stephen Kingin kirjaan Cujo. ==Juoni== Cujo on kiltti bernhardinkoira, joka erehtyy seuraamaan jänistä tämän pesäkololle, jossa asustaa lepakoita. Yksi lepakoista puree Cujoa ja tämä saa näin vesikauhutartunnan. Trentonin perhe, johon kuuluu isä Vic, äiti Donna ja 5-vuotias pikkupoika Tad, on elokuvassa keskeisessä osassa. Heillä menee kaikki hyvin, kunnes Vic saa tietää Donnan pettäneen häntä, ja heille tulee tästä riita. Toisaalla Cujo-koira alkaa hiljalleen muuttua ärhäkämmäksi ja vähemmän leikkisäksi, eivätkä sen omistajat ymmärrä mistä on kysymys. Lopulta Cujo muuttuu raivohulluksi ja tappaa miehen. Trentoneilla Vic lähtee lomalle kaverinsa kanssa. Myöhemmin kun Donna ajaa auton, Tadin ollessa mukana, paikalliselle korjaamolle korjattavaksi, hyökkää Cujo heidän kimppuunsa. Rikkinäinen auto ei suostu käynnistymään ja he jäävät loukkuun autoon aution talon pihalle, Cujon odottaessa ulkona. Heitä uhkaa ulosmennessä Cujo, mutta autoon jäädessä janoonkuoleminen. He taistelevat hengestään kolme päivää, kunnes Donna päättää lopulta yrittää ulos. ==Rooleissa== ==Vastaanotto== Video-oppaassa vuodelta 1994 Bello Romano kuvaa Cujoa tehokkaasti kliimaksiin kehittyväksi ihmisen ja luonnon kaksinkamppailuksi. Hän antoi elokuvalle neljä tähteä viidestä, mikä vastaa sanallista arviota ”erinomainen”. ==Lähteet== * ===Viitteet=== Luokka:Yhdysvaltalaiset kauhuelokuvat Luokka:Vuoden 1983 yhdysvaltalaiset elokuvat Luokka:Stephen Kingin teoksiin perustuvat elokuvat Luokka:Lewis Teaguen ohjaamat elokuvat Luokka:Elokuvat koirista Luokka:Elokuvat hirviöistä